Fogleri sõnul on idee grafeeni elektriliste omaduste kasutamisest selle struktuuri muutmiseks alles üpriski uus ning seega võtab selliste seadmete väljatöötamine aega. Teadlased loodavad aga, et lähitulevikus  asendaks grafeen, mis on optiliselt läbipaistev elektrijuht, praegustes vedelkristallekraanides kasutatavat õhukest indiumipõhist metalloksiidkilet. Indium on haruldane metall, mille hind üha tõuseb ning millest tekib ilmselt lähima kümne aasta jooksul puudus.